 Guddoomiyaha guud ee Jaamacadda New Genaration Prof:Cabdiwaasac Maxamed Yuusuf Alla-magan oo isagu ugu horeyn munaasibadaas ka hadlay ayaa si faah-faahsan uga hadlay marxaladihii kala duwanaa ee ay Jaamacaddu soo martay, waxaanu ka xog waranay Kuuliyadaha kala duwan ee ay Ardaydu ka qalan jabisay, waxaanu yidhi Maanta shalay, oo ay taariikhdu tahay 15102018, madashan qalanjabinta Jaamacada New Genaration, Dufacadii Lixaad ee Digree-ga iyo Dufcadii labaad ee Masterta, munaasibadan qalanjabintu waa maalmaha waaweyn ee aynu leenahay, si aynu ula ciidno arday dadaal kadib dhamaystay waxbarasharada, waxaa la joogaya maalintii aad ku ciidi lahaydeen horumarka aad ka gaadheen Waxbarashada, waxaan idin leeyahay Hambalyo, ilaa maalintii la aasaasay Jaamacadda New Genaration waxay ku talaabsatay guulal wax badan ka bedelay dalka iyo dadkaba, sida Waxbarasho tayo leh oo ay ka helaan Ardayda Jamhuuriyada Somaliland, ee Waxbarashada u tagi jiray dalka dibadiisa. 